**ДОКЛАД**

За извършената работа от: Ивелина Кьосева- педагогически съветник, Гергана Филипова- педагогически съветник, Надежда Тенева- учител ЦДО

В изпълнение на задачата участие в стуктуриран обучителен курс **The Child First: Montessori, Reggio Emilia System and Contemporary Approaches to Pre-School Education -** Erasmus +, по програма „Европейска квалификация-4К“, посетихме гр. Флоренция, Италия в периода 12-18.09.2021г., където извършихме следното:

**12.09.2021** – Пристигнахме във Флоренция и се заехме с опознаване на маршрута от хотела до сградата на Europass Teacher Academy.

**13.09.2021** – В първия ден от нашето обучение всеки от участниците представи себе си, училището и страната си чрез кратки презентации. Разбрахме, че всяко училище използва оптимално средата, с която разполага, за да постигне максималното за изграждането на детската личност. Последваха ролеви игри за екипност, дискутиране и обогатяване.

**14.09.2021** – Дейностите през целия ден бяха свързани с обсъждане значението и приложението на метода Монтесори. Изяснихме какви са митовете и фактите около него, правилата за прилагане, средата и материалите, видовете целеви групи. Остатъка от деня посветихме на някои от забележителностите на Флоренция.

**15.09.2021** - Започнахме с кратко повторение на ключовите моменти и заключенията от дейностите, извършени предния ден. Нашият лектор Кристина Салваторе ни представи няколко видеа с прилагането на метода в часове по математика, география, занимания за развитие на фината моторика и овладяване на умения за живота. Имахме и практическа работа- изработка на годишен календар от макарони. След обяда имахме организирана разходка из улиците на Флоренция с професионален гид.

**16.09.2021** – Представенa ни беше образователната система Реджо Емилия, основните идеи, на които се основава и нейните принципи и особености. Коментирахме разликата между метода на Мария Монтесори и системата на Лорис Малагуци. Останалата част от деня ни беше посветена на уличното изкуството и в частност на френския художник и скулптор Клет Абрахам.

**17.09.2021** – Запознахме се с творчеството на Бруно Мунари и Джани Родари и възможното му приложението в обучение, развиващо въображението на децата. Отново имахме групова творческа задача- да изваем цветя от глина и да ги съберем в един общ букет. Остатъкът от занятията беше посветен на финално обобщение на получената информация и тържествено връчване на сертификатите за участие в курса.

**18.09.2021**- В последния ден от пребиваването ни във Флоренция имахме невероятната възможност да бъдем участници в групова екскурзия до Пиза, Сан Джиминяно и Сиена. Дегустирахме местни вина и сирена, зехтин, балсамов оцет, мортадела и небезизвестния италиански сладолед. Насладихме се на богатата история и прекрасните гледки в Тоскана.

**19.09.2021**- Отпътувахме обратно за България.

21.09.2021г.